Pērļupe (Svētupes pieteka)

Pērļupe (arī Greile, Pērļupīte) ir Svētupes labā krasta pieteka Limbažu novadā.

Izteka uz ziemeļiem no Puikules. Līdz Ārciemam tek rietumu-dienvidrietumu virzienā, vēlāk — uz rietumiem-ziemeļrietumiem. Caurtek Jāņdzirnavu dīķim, Dzintaru dīķim, Greiļu dīķim, Pāles ūdenskrātuvei. Ietek Svētupē pie Pāles. Upi šķērso valsts autoceļi V123 (Ārciems—Puikule—Urga—Braslava), V146 (Pāle—Pociems), V116 (Ungurpils—Pāle), P12 (Limbaži—Salacgrīva). Tās krastos atrodas Ārciema stacija, Ārciema baznīca, Pāle, Pāles baznīca.

1980. gados bijusi stipri piesārņota ar pienotavas un alus brūža notekūdeņiem.P. Cimdiņš, R. Liepa, “Mazās upes”, Zinātne, 1983., 15. lpp.

 Atsauces 

Kategorija:Limbažu novada upes
Kategorija:Alojas pagasts
Kategorija:Brīvzemnieku pagasts
Kategorija:Pāles pagasts
Kategorija:Svētupes pietekas